Allothpa’ o’ch serrpare’tatanet ñeñth pa’namen pa’parexhno sherbets aloch yepartena allempó yatsna’ten, ñeñthpa’ xhokmach yeñoteñ ateth ñerra’m allempó atserrpeney yathopa’ añncha’ ya’pháta’ llomhpan, ñeñthpa’ o’ch a’métwerrnay attho echotheney, atheña ñerra’m xho yechnmótse’tenpa’ añcha’ yorr shewewano’, amoexhkareth a’phatareth époet ko’nes allempópa’ o’ch yorr poeshmet tasemh, ñamha allempó yeptsrenpa’ añoch yépartena ramparampach poeso’yó ñeñthpa’ e’ñe ateth ñerra’m errásats, ñeñthpa’ xhoch yetto’toñ poe’chor, alllothpa’ o’ch yeyoroñ poese’ poetellmetholló, allochña’ ya’yana’t yeptsarña, ñeñthpa’ thekmach a’krrater,allothpa’ eñall ñamha epe’ ñethpa’xho nanak sherbern, páthe’tets atsnañtsokoppa’ eñall poe’phar, ñamha epe’pa’ sherben alloch ye’noñtena ñamha eñall allo yeparten allempó áxheney shecheph, tharraña ñeñthpa’ añcha’ yápoe’ ñeñth chema’tene’